Prehliadku Christian Dior v Paríži otvorila 55-ročná talianska herečka a modelka Monica Bellucci. Napriek čiernym šatám a tmavým slnečným okuliarom vyzerala oslňujúco!
Spolu s Jennifer Lawrence, Julianne Moore a ďalšími zvučnými menami neustále pútala pozornosť verejnosti. Hlavnou témou, ktorú zvolila kreatívna riaditeľka značky Maria Gracia Chiuri, bola príroda. POZRITE SI CELEBRITNÚ GALÉRIU!
Modelky sa prechádzali medzi 164 stromami, ktoré predstavovali ohrozené druhy. Každý z nich bol označený štítkom s informáciami o jeho pôvode. Jednoducho, predviedli kolekciu, ktorá chce podporiť ekológiu a využíva mnoho prírodných materiálov. Chce inšpirovať k rozumnému zaobchádzaniu s naturálnymi zdrojmi, k zastaveniu tzv. "fast fashion".